Karl J. Haga

Karl Jacob Haga (født 14. oktober 1939 i Oslo, død 2. mai 2008 i Bø i Telemark) var en norsk jurist og førsteamanuensis.

Haga vokste opp i Oslo og tok juridisk embetseksamen ved Universitetet i Oslo i 1968.
Han arbeidet som jurist blant annet som dommerfullmektig på Jæren og rådgiver hos Fylkesmannen i Aust-Agder fra 1969 til 1976.
I 1973 flyttet han til Bø i Telemark hvor han var advokat.

I 1976 ble Haga ansatt som amanuensis og senere førsteamanuensis, ved daværende Telemark distriktshøgskole.
Rektor og kolleger skriver at «[h]er utvikla han, nærast frå grunnen av i ein ny institusjon, dei juridiske faga på sin analytiske, systematiske og fagleg solide måte.»

Haga hadde en omfattende lærebokproduksjon, særlig innen familie- og arverett, som var spesialområdet hans, og han var mye brukt som sensor  juridiske fag på norske universitet og høgskoler.
I 2002 gikk Haga av med pensjon, men tok fortsatt i påkommende tilfelle faglige oppdrag som sensor og vikarforeleser.

Bibliografi

Referanser 

Norske jurister
Fødsler i 1939
Dødsfall i 2008
Førsteamanuenser